RAPPORT MILL-KUMMISSJONI LILL-KUNSILL dwar il-modalitajiet tal-parteċipazzjoni tal-Unjoni Ewropea fil-Grupp ta’ Stati kontra l-Korruzzjoni tal-Kunsill tal-Ewropa (GRECO) INTRODUZZJONI Kif rikjest mill-Programm ta’ Stokkolma[1], il-Kummissjoni qed tissottometti lill-Kunsill dan ir-Rapport dwar il-modalitajiet għall-Unjoni Ewropea biex taderixxi mal-Grupp ta' Stati kontra l-Korruzzjoni tal-Kunsill tal-Ewropa (GRECO). Il-GRECO huwa l-mekkaniżmu li jissorvelja l-korruzzjoni li huwa l-aktar inklussiv fuq livell Ewropew, bil-parteċipazzjoni tal-Istati Membri kollha tal-UE. Il-GRECO kellu rwol importanti fl-istabbiliment ta’ ċerti livelli minimi Ewropej għal qafas legali u istituzzjonali biex tipi miġġielda l-korruzzjoni. Iżda minkejja dan, il-korruzzjoni għadha tikkostitwixxi problemi serji f’xi Stati Membri u mhux qed jinkisbu riżultati effettivi b’mod konsistenti madwar l-UE. Dan isaħħaħ it-twemmin tal-Kummissjoni li l-impenn politiku biex tiġi miġġielda l-korruzzjoni għadu mhux ugwali madwar l-UE. Il-Kommunikazzjoni dwar linja politika tal-UE kontra l-korruzzjoni[2] tirrakkomanda l-parteċipazzjoni tal-UE fil-GRECO, flimkien mal-istabbiliment ta' mekkaniżmu tal-UE ta' rapportaġġ kontra l-korruzjoni. Dan għandu jipprovdi l-potenzjal li jistimula r-rieda politika fost l-Istati Membri u jrendi l-qafas legali u istituzzjonali eżistenti aktar effettiv. Dan ir-Rapport jiddefinixxi l-għanijiet ewlenin ta’ kooperazzjoni msaħħa bejn l-UE u GRECO u janalizza modi u benefiċċji possibbli għall-parteċipazzjoni tal-UE fil-ħidma tal-GRECO. IR-RWOL U L-FUNZJONAMENT TA’ GRECO Il-GRECO ġie stabbilit fl-1999 mill-Kunsill tal-Ewropa, sabiex ‘itejjeb il-kapaċità tal-membri tiegħu fil-ġlieda kontra l-korruzzjoni billi jsegwu, permezz ta' proċess dinamiku ta' evalwazzjoni reċiproka u pressjoni tal-grupp, il-konformità mal-impriżi tagħhom f'dan il-qasam'[3]. Il-GRECO issa għandu 49 membru (48 Stat Ewropew u l-Istati Uniti tal-Amerika). Ix-xogħol tal-GRECO huwa rregolat mill-Istatut[4] tiegħu u r-Regoli tal-Proċedura[5]. Kull membru jaħtar sa żewġ rappreżentanti fil-laqgħat plenarji bi dritt għal vot. Il-membri jipprovdu wkoll lill-GRECO b’lista ta’ esperti disponibbli sabiex iwettqu evalwazzjonijiet. L-evalwazzjonijiet tal-membri tal-GRECO jinqasmu f’sessjonijiet u jitwettqu skont l-istandards stabbiliti fl-Għoxrin Prinċipju Gwida għall-Ġlieda kontra l-Korruzzjoni[6], il-Konvenzjoni tal-Liġi Ċivili dwar il-Korruzzjoni[7] u l-Konvenzjoni tal-Liġi Kriminali dwar il-Korruzzjoni[8] bil-Protokoll Addizzjonali tagħha[9]. L-ewwel sessjoni ta’ evalwazzjoni tal-GRECO saret fl-2000-2002 u kopriet l-indipendenza, l-ispeċjalizzazzjoni u l-mezzi tal-korpi nazzjonali impenjati fil-prevenzjoni u l-ġlieda kontra l-korruzzjoni, kif ukoll l-immunitajiet tal-uffiċjali pubbliċi. It-tieni sessjoni ta’ evalwazzjoni, imwettqa fl-2003-2006, iffokat fuq is-sekwestru u l-konfiska tal-dħul tal-korruzzjoni, il-prevenzjoni u l-iskoperta tal-korruzzjoni fl-amministrazzjoni pubblika, u l-prevenzjoni u l-ġlieda kontra l-korruzzjoni fis-settur privat. It-tielet sessjoni ta’ evalwazzjoni , li bdiet f’Jannar tal-2007, għadha għaddejja. Tkopri l-kriminilizzazjoni tar-reati skont il-Konvenzjoni tal-Liġi Kriminali dwar il-Korruzzjoni u l-finanzjament tal-partiti politiċi. Qed jinħarġu rapporti tal-evalwazzjoni wara diskussjoni mal-Istat evalwat u wara jiġu diskussi u approvati mil-laqgħa plenarja. Bħala regola huma kunfidenzjali, iżda jistgħu jiġu ppubblikati bil-kunsens tal-Istat sottopost għall-evalwazzjoni. Kull rapport jinkludi rakkomandazzjonijiet li l-pajjiż huwa mitlub li jikkonforma magħhom f’ċertu perjodu ta’ żmien (pereżempju 18-il xahar). Issir proċedura tal-konformità sabiex jiġi verifikat is-segwitu tar-rakkomandazzjonijiet u tintemm bil-ħruġ ta' rapporti ta’ konformità, possibilment b'addenda. VALUR MIŻJUD TAL-PARTEĊIPAZZJONI TAL-UE FIX-XOGĦOL TA’ GRECO Il-Memorandum ta’ Fehim tal-2007 bejn il-Kunsill tal-Ewropa u l-Unjoni Ewropea jistipula li l-kooperazzjoni legali li tkopri l-istat tad-dritt (inkluż il-ġlieda kontra l-korruzzjoni) bejn iż-żewġ partijiet għandha tiġi żviluppata iżjed sabiex tiżgura l-koerenza bejn il-liġi tal-UE u l-konvenzjonijiet tal-Kunsill tal-Ewropa, għalkemm dan ma jimpedix lill-UE milli tadotta iżjed regoli ta’ influwenza kbira. Il-parteċipazzjoni tal-UE fil-GRECO diġà kienet deskritta fil-qosor bħala element ewlieni tal-politika tal-UE kontra l-korruzzjoni fil-Komunikazzjoni[10] tat-28 ta’ Mejju tal-2003. Wara l-adozzjoni tal-Komunikazzjoni tal-2003, ġew esplorati possibilitajiet differenti għal parteċipazzjoni fuq bażi tal-kompetenzi legali tal-UE taħt it-Trattat tal-Unjoni Ewropea u t-Trattat li jistabbilixxi l-Komunità Ewropea. Billi f’dak iż-żmien il-kompetenza tal-Komunità dwar il-Konvenzjonijiet tal-Liġi Ċivili u Kriminali tal-Kunsill tal-Ewropa dwar il-Korruzzjoni kienet limitata, kellha tiġi posposta deċiżjoni sal-adozzjoni tat-Trattat ta’ Lisbona. It-Trattat dwar il-Funzjonament tal-Unjoni Ewropea (TFEU) jipprovdi kompetenza iżjed effiċjenti tal-UE fuq il-ġlieda kontra l-korruzzjoni u jħejji t-triq għal politika iżjed b'saħħitha tal-UE kontra l-korruzzjoni, inkluż il-parteċipazzjoni fix-xogħol tal-GRECO. Barra dan, it-triq miftuħa mill-adeżjoni tal-UE għall-Konvenzjoni tan-NU kontra l-Korruzzjoni (UNCAC)[11] għandha tissaħħaħ bid-deċiżjoni ta’ sħubija mal-mekkaniżmu Ewropew tal-monitoraġġ reġjonali. In-nuqqas ewlieni tal-politiki kontra l-koruzzjoni fl-UE-27 hija l-implimentazzjoni effettiva tal-qafas eżistenti. Il-GRECO stimola ċertu azzjoni fl-Istati Membri tal-UE permezz tal-proċess ta’ monitoraġġ tiegħu, prinċipalment f’oqsma inqas regolati f’livell internazzjonali (pereżempju l-finanzjament tal-partiti politiċi[12]). Madankollu, il-kapaċità ta’ GRECO li joħloq ir-rieda politika meħtieġa li jadotta u jżomm miżuri b’saħħithom kontra l-korruzzjoni għandha ċertu limiti. Barra dan, ġie evidenzjat li l-kapaċità ta’ GRECO li jissenjala problemi sistematiċi maħluqa mill-korruzzjoni f’ċerti okkażjonijiet hija pjuttost dgħajfa[13]. Il-parteċipazzjoni attiva tal-UE fix-xogħol tal-GRECO tista’ b’hekk iġġib benefiċċji liż-żewġ organizzazzjonijiet, bil-kombinazzjoni tal-kompetenza ta’ GRECO fil-monitoraġġ tal-isforzi kontra l-korruzzjoni u r-rwol politiku tal-istituzzjonijiet tal-UE lejn infurzar effettiv ta’ politiki kontra l-korruzzjoni fl-UE-27. Għal dan il-għan, il-Kummissjoni għandha twaqqaf mekkaniżmu ta’ rapportar tal-UE kontra l-korruzzjoni. Il-parteċipazzjoni tal-UE fil-GRECO se ssaħħaħ il-mekkaniżmu l-ġdid tal-UE. Barra dan, il-parteċipazzjoni tal-UE fil-preparazzjoni tal-evalwazzjonijiet tal-GRECO tista’ tikkontribwixxi wkoll għat-titjib tal-metodoloġija u r-riżultat ta’ dawn l-evalwazzjonijiet. Fl-ambitu tal-mekkaniżmu ta’ rapportar tal-UE kontra l-korruzzjoni l-Kummissjoni se tiddependi fuq input mill-GRECO u sorsi oħra rilevanti inkluż informazzjoni miksuba fil-qafas tal-Konvenzjoni tal-OECD dwar il-Ġlieda kontra t-Tixħim tal-Uffiċjali Barranin fit-Tranżazzjonijiet tan-Negozju Internazzjonali (Konvenzjoni Kontra t-Tixħim) u l-Konvenzjoni tan-NU kontra l-Korruzzjoni. Fid-dawl ta’ dan ta’ hawn fuq, l-għanijiet speċifiċi li ġejjin għandhom ikunu rilevanti ħafna għall-parteċipazzjoni tal-UE fil-GRECO: - L-involviment fiż-żjarat tal-pajjiżi li jwasslu għal evalwazzjonijiet tal-Istati Membri tal-UE u/jew pajjiżi kandidati u kandidati potenzjali, jekk dawn tal-aħħar jaqblu; - Il-formolazzjoni ta’ suġġerimenti dwar abbozzi ta’ rapporti tal-evalwazzjoni u l-parteċipazzjoni fid-dibattiti plenarji tal-GRECO dwar ir-rapporti tal-evalwazzjoni/konformità għall-Istati Membri tal-UE u/jew il-pajjiżi kandidati u l-kandidati potenzjali, jekk dawn tal-aħħar jaqblu; - L-assoċjazzjoni max-xogħol tal-Uffiċċju tal-GRECO[14], li għandu rwol importanti fil-preparazzjoni tal-evalwazzjonijiet u l-abbozzar tar-rapporti; - Il-kontribuzzjoni għall-baġit tal-GRECO; - Analiżi komparattiva[15] li għandha ssir mill-GRECO fuq il-bażi tar-rapporti tal-evalwazzjoni u l-konformità eżistenti dwar l-Istati Membri tal-UE bħala input għar-Rapport tal-UE Kontra l-Korruzzjoni tal-ġejjieni; - L-identifikazzjoni ta’ rakkomandazzjonijiet tal-GRECO ta’ rilevanza għall-UE li għadhom pendenti, li għalihom il-mekkaniżmu ta’ rapportar tal-UE tal-ġejjieni jista’ jipprovdi impetu addizzjonali għal segwitu adegwat. Dawn l-għanijiet speċifiċi jibdew mill-ħtieġa li jiġi evitat kwalunkwe piż addizzjonali fuq l-amministrazzjoni tal-Istat Membru u kwalunkwe duplikazzjoni tal-isforzi b’xogħol li diġà jkun ġie kopert mill-GRECO. Bl-għan li tiġi żgurata r-reċiproċità, il-Kummissjoni tista’ tikkunsidra modalitajiet ta’ parteċipazzjoni ta’ rappreżentant tal-GRECO fil-grupp ta’ esperti li se jitwaqqaf sabiex jappoġġja x-xogħol dwar ir-Rapport tal-UE Kontra l-Korruzzjoni. MODALITAJIET TAL-PARTEĊIPAZZJONI TAL-UE FIX-XOGĦOL TAL-GRECO Il-qafas legali li jirregola l-funzjonament tal-GRECO jipprovdi għal żewġ forom ta’ assoċjazzjoni max-xogħol tal-GRECO: stat ta’ osservatur u parteċipazzjoni, kull wieħed analizzati hawn taħt. Għal dak li jirrigwarda l-parteċipazzjoni, qed jiġu kkunsidrati żewġ alternattivi: is-sħubija sħiħa u s-sħubija bi drittijiet ta’ votazzjoni limitati. Barra dan, tiġi analizzata l-alternattiva ta’ programm konġunt. L-ewwel valutazzjoni ta’ hawn taħt hija bbażata fuq l-analiżi tal-Kummissjoni tal-aspetti legali u prattiċi ta’ kooperazzjoni potenzjali msaħħa mal-GRECO. Bħala l-pass li jkun imiss, il-Kummissjoni għandha titlob mill-Kunsill l-awtorizzazzjoni li tiftaħ negozjati għall-parteċipazzjoni tal-UE fil-GRECO. Stat ta’ osservatur Ir-Riżoluzzjoni Statutorja (93) 28 tal-Kumitat tal-Ministri tal-Kunsill tal-Ewropa dwar ftehimiet parzjali u mkabbra tipprovdi għall-possibbiltà li ċertu attivitajiet jitwettqu mill-partijiet tal-Istati b’mod konġunt ma’ Stat mhux membru wieħed jew iżjed minn wieħed, permezz ta’ ftehimiet imkabbra jew ftehimiet parzjali mkabbra. Il-GRECO ġie maħluq permezz ta’ ftehim parzjali mkabbar. Kwalunkwe Stat mhux membru tal-Kunsill tal-Ewropa u kwalunkwe organizzazzjoni internazzjonali jistgħu jiġu mistiedna mill-Kumitat tal-Ministri sabiex jieħdu sehem bħala osservaturi fl-attivitajiet ta’ ftehim parzjali mkabbar. Ir-Riżoluzzjoni ma tiddefinix l-ispeċifitajiet tad-drittijiet u l-obbligi tal-osservaturi fi ftehimiet parzjali u mkabbra. Għalhekk, japplikaw id-dispożizzjonijiet ġenerali tar-Riżoluzzjoni Statutorja (93) 26 tal-Kumitat tal-Ministri tal-Kunsill tal-Ewropa dwar l-istat ta’ osservatur. Skont dawn, l-istat ta’ osservatur ma jagħti l-ebda dritt li wieħed jiġi rappreżentat fil-Kumitat tal-Ministri jew l-Assemblea Parlamentari, sakemm ma tkunx ittieħdet deċiżjoni speċifika minn wieħed minn dawn l-organi. Il-GRECO ta l-istat ta’ osservatur lil OECD u n-NU, rappreżentati mill-Uffiċċju tan-NU dwar id-Drogi u l-Kriminalità (UNODC). Din il-prattika ġiet segwita wkoll fi ftehimiet parzjali oħra tal-Kunsill tal-Ewropa[16]. L-ebda kontribut baġitarju ma huwa meħtieġ mingħand l-osservatur. . Waqt li l-istedina tal-UE lill-GRECO bħala osservatur tista’ ssegwi l-osservatorj ta’ organizzazzjonijiet internazzjonali oħra u ma għandha l-ebda implikazzjoni baġitarja, l-ambitu limitat ta’ arranġament bħal dan u l-valur miżjud baxx tiegħu jiskoraġġixxu din l-opzjoni. L-istat ta’ osservatur jista’ jiżgura biss parteċipazzjoni limitata fl-evalwazzjoni tal-Istati Membri. Ma għandux jippermetti l-involviment tal-UE fil-preparazzjoni ġenerali tal-evalwazzjonijiet u għalhekk ma jkunx jista’ jiffaċilita l-iffukar fuq kwistjonijiet rilevanti għall-UE. Konsegwentement, ma jistax jiggarantixxi l-input meħtieġ għar-Rapport tal-UE Kontra l-Korruzzjoni tal-ġejjieni. Barra dan, ma għandux jikkonforma b’mod totali mal-Programm ta’ Stokkolma, li jeżiġi l-iżvilupp ta’ politika komprensiva kontra l-korruzzjoni b’kooperazzjoni mill-qrib mal-GRECO. Parteċipazzjoni Ir-Riżoluzzjoni Statutorja (93) 28 tal-Kumitat tal-Ministri tal-Kunsill tal-Ewropa għandha dispożizzjoni wiesgħa għall-parteċipazzjoni tal-Komunità Ewropea (ta’ qabel) fi ftehimiet parzjali u mkabbra, fejn tistipula li l-modalitajiet tal-parteċipazzjoni għandhom jiġu determinati fl-istedina għal parteċipazzjoni. L-Istatut tal-GRECO[17] jtenni dan, billi jsemmi li l-modalitajiet tal-parteċipazzjoni tal-Komunità (ta’ qabel) fil-GRECO għandhom jiġu determinati fir-riżoluzzjoni fejn issir l-istedina għal parteċipazzjoni. Ir-regoli tal-proċedura tal-GRECO[18] jipprovdu fir-Regola 2 li l-Komunità Ewropea (ta’ qabel) tista’ ssir ‘membru’ tal-GRECO permezz tal-mezzi li ġejjin: - Fuq stedina tal-Kumitat tal-Ministri tal-Kunsill tal-Ewropa għal parteċipazzjoni fil-GRECO. Għal dan il-għan, għandha ssir proposta min-naħa ta’ GRECO u tiġi approvata mill-Kumitat Statutorju tiegħu. L-istedina formali tieħu l-għamla ta’ Riżoluzzjoni adottata mill-Kumitat tal-Ministri, segwita bi ftehim mal-UE, permezz ta’ skambju ta’ ittri; - L-adeżjoni għall-Konvenzjoni tal-Liġi Kriminali dwar il-Korruzzjoni, fuq stedina mill-Kumitat tal-Ministri; - L-adeżjoni għall-Konvenzjoni tal-Liġi Ċivili dwar il-Korruzzjoni. Sad-data tal-lum, l-UE tipparteċipa fi ftehimiet parzjali bħall-Kummissjoni ta’ Venezja[19] u l-Grupp ta' Kooperazzjoni għall-prevenzjoni, il-ħarsien kontra u l-organizzazzjoni ta' għajnuna f'diżastri naturali u teknoloġiċi kbar[20]. L-UE hija wkoll membru tal-Konvenzjoni tal-Pharmacopoeia Ewropea u tal-Osservatorju Awdjoviżiv Ewropew, kif ukoll parteċipant f'numru kbir tal-ftehimiet parzjali tal-Kunsill tal-Ewropa. Billi l-Istatut tal-GRECO jirreferi għall-parteċipazzjoni tal-UE fil-GRECO u li r-regoli tal-proċedura tal-GRECO jirreferu għal 'sħubija', il-parteċipazzjoni għalhekk tassumi għamla ta’ sħubija li d-dettalji tagħha jiġu stabbiliti fi ftehim speċifiku. Konsegwentement, dan ir-Rapport janalizza żewġ modalitajiet ta’ parteċipazzjoni: sħubija sħiħa (jiġifieri drittijiet sħaħ għall-vot) u sħubija bi drittijiet limitati għall-vot. Sħubija sħiħa Is-sħubija sħiħa għandha tagħti lill-UE d-drittijiet għall-vot fil-laqgħa plenarja tal-GRECO rigward il-kwistjonijiet kollha taħt il-kompetenza tal-GRECO (pereżempju r-rapporti tal-evalwazzjoni/konformità, il-kwistjonijiet proċedurali, il-kwistjonijiet finanzjarji/baġitarji). Billi l-UE mhijiex se taġixxi f’isem l-Istati Membri fil-laqgħa plenarja tal-GRECO, għandu jkollha vot wieħed, bħall-membri l-oħra kollha. Skont l-Artikolu 8(6) tal-Istatut tal-GRECO, ‘il-membri tal-GRECO li jkunu qegħdin jipparteċipaw fl-evalwazzjoni reċiproka għandu jkollhom id-dritt għall-vot'[21]. Minkejja li l-UE mhijiex parti għall-Konvenzjonijiet tal-Liġi Kriminali u Ċivili dwar il-Korruzzjoni tal-Kunsill tal-Ewropa, skont il-qafas regolatorju tal-GRECO, xorta waħda tista’ tiġi evalwata. L-evalwazzjoni tal-istituzzjonijiet tal-UE għandha tikkonċerna prinċipalment l-Għoxrin Prinċipju Gwida għall-Ġlieda kontra l-Korruzzjoni[22] u għandha tassumi l-għamla ta’ approvazzjoni minn qabel (possibilment dikjarazzjoni unilaterali) ta’ dawn il-prinċipji. Permezz tal-adeżjoni għall-UNCAC, inħoloq preċedent għas-sħubija sħiħa tal-UE f’organizzazzjoni li twettaq ukoll reviżjonijiet tal-membri tagħha. Madankollu, fil-każ tal-UNCAC, l-UE attwalment mhijiex qiegħda tipparteċipa fil-proċess ta’ reviżjoni reċiproka. Taħt din l-opzjoni, l-UE għandha tipparteċipa bis-sħiħ fil-proċedura tal-evalwazzjoni tal-Istati Membri, kif ukoll tal-pajjiżi kandidati, tal-kandidati potenzjali, u ta’ pajjiżi oħra terzi. Konsegwentement, l-UE għandu jkollha l-possibbiltà li jkollha rappreżentant nominat fl-Uffiċċju tal-GRECO skont ir-regoli applikabbli (jiġifieri fuq bażi ta’ rotazzjoni). L-UE għandha tkun membru tal-Kumitat Statutorju tal-GRECO, li għandu setgħat ta’ teħid ta’ deċiżjonijiet dwar kwistjonijiet baġitarji. Id-drittijiet u l-obbligi l-oħra kollha taħt ir-Regoli ta’ Proċedura tal-GRECO għandhom japplikaw għall-UE. L-UE għandha ssir kontribwent għall-baġit tal-GRECO. Il-valutazzjoni tal-impatt li takkumpanja d-Deċiżjoni tal-Kummissjoni dwar it-twaqqif ta’ mekkaniżmu ta’ rapportar tal-UE għal evalwazzjoni perjodika[23] kkalkulat li l-ispejjeż finanzjarji totali tal-parteċipazzjoni tal-UE fil-GRECO huma ta’ madwar 450,000 Euro kull sena. Dan għandu jkopri l-kontribuzzjoni lill-baġit tal-GRECO (jiġifieri madwar 300,000 euro għal kontribwent ewlieni) u l-ispiża tal-attivitajiet li attwalment ma jitwettqux mill-GRECO li prinċipalment għandhom ikunu ta’ benefiċċju għall-UE (jiġifieri rapporti komparattivi ta’ rakkomandazzjonijiet pendenti għall-UE-27). Attivitajiet bħal dawn jistgħu jiġu ffinanzjati, pereżempju, permezz ta’ kuntratti ta’ servizzi jew għotjiet ta' azzjoni. Din l-opzjoni għandha potenzjal għoli li tilħaq l-għanijiet speċifiċi kollha msemmija fit-taqsima 3. Għandha tiżgura wkoll: viżibilità għolja tal-kooperazzjoni UE-GRECO; il-komplementarjetà bejn il-GRECO u l-mekkaniżmu ta’ rapportar tal-UE tal-ġejjieni; il-potenzjal sabiex jiġi żgurat iżjed titjib fis-sistema tal-evalwazzjoni tal-GRECO; iktar iffukar fuq l-oqsma tal-politika tal-UE. Madankollu, l-evalwazzjoni tal-istituzzjonijiet tal-UE min-naħa ta' GRECO huwa xogħol li jeħtieġ li jiġi valutat iktar fil-fond f'termini ta' rekwiżiti, fattibilità u impatt potenzjali, minħabba l-fatt li s-sistema tal-evalwazzjoni tal-GRECO hija mfassla għall-pajjiżi pjuttost milli għall-organizzazzjonijiet. Waqt li xi wħud mill-Għoxrin Prinċipju Gwida jistgħu jiġu applikati wkoll għall-organizzazzjonijiet (jiġifieri l-integrità fl-amministrazzjoni pubblika), evalwazzjoni taħt il-proċeduri attwali tal-GRECO ma tkunx komprensiva u l-valur miżjud tagħha pjuttost ma jkunx ċar kemm għall-GRECO kif ukoll għall-Unjoni. Mingħajr l-evalwazzjoni tal-istituzzjonijiet tal-UE min-naħa ta’ GRECO, ma jkunx possibbli għall-UE li jkollha d-drittijiet sħaħ tal-vot fil-laqgħa plenarja tal-GRECO[24]. Sħubija bi drittijiet tal-vot limitati L-Istatut tal-GRECO jistipula li l-modalitajiet tal-parteċipazzjoni tal-UE għandhom jiġu determinati fir-riżoluzzjoni li biha tiġi mistiedna sabiex tipparteċipa, mingħajr l-ebda indikazzjoni speċifika dwar it-tip ta’ parteċipazzjoni. Għalhekk, il-parteċipazzjoni tal-UE tista’ tieħu l-forma wkoll ta’ sħubija bi drittijiet limitati tal-vot. Alternattiva bħal din tista’ ma tkunx teħtieġ evalwazzjoni tal-UE min-naħa ta' GRECO, iżda tista' timplika l-ħolqien ta' qafas għal valutazzjoni oħra konġunta min-naħa taż-żewġ organizzazzjonijiet tar-rekwiżiti, il-fattibilità u l-impatt potenzjali tal-evalwazzjoni tal-istituzzjonijiet tal-UE, waqt li jittieħdu inkonsiderazzjoni l-ispeċifiċitajiet u l-kompetenzi tal-UE. Madankollu, fil-50 laqgħa tal-GRECO, il-laqgħa plenarja tal-GRECO saħqet li, waqt li tirrikonoxxi li jista' jkun hemm bżonn ta' arranġamenti speċjali sabiex jiġu akkomodati l-partikolaritajiet tal-UE, l-evalwazzjoni tal-istituzzjonijiet tal-UE min-naħa ta' GRECO għandhom ikunu iżjed minn sempliċement possibbiltà remota (jiġifieri li jista’ jkun li l-valutazzjoni jkollha twassal b’mod progressiv għall-evalwazzjoni tal-UE). Taħt din l-opzjoni, l-UE ssir kontribwent għall-baġit tal-GRECO, b’kontribuzzjoni mnaqqsa bi ftit[25] milli fil-każ ta’ sħubija sħiħa. L-UE għandu jkollha d-dritt għall-vot dwar kwistjonijiet proċedurali, finanzjarji u baġitarji[26]. M’għandu jkollha l-ebda dritt li tivvota fil-laqgħa plenarja tal-GRECO dwar l-adozzjoni ta’ rapporti ta’ evalwazzjoni u konformità, l-ebda rappreżentant fl-Uffiċċju tal-GRECO u m’għandhiex tipparteċipa fl-elezzjonijiet sabiex jinħatru l-president u l-viċi-president. L-UE għandha taħtar rappreżentanti għal-laqgħa plenarja tal-GRECO, tipparteċipa fid-dibattiti tagħha, tagħmel rakkomandazzjonijiet dwar rapporti tal-evalwazzjoni/konformità, u possibilment ikollha rappreżentanti li jipparteċipaw bħala osservaturi fiż-żjarat tal-pajjiżi fl-Istati Membri[27], il-pajjiżi kandidati, u Stati oħra li jaċċettaw parteċipazzjoni bħal din. L-UE għandha tkun tista’ tifformola suġġerimenti dwar l-organizzazzjoni ta’ evalwazzjonijiet u s-segwitu tagħhom. L-arranġamenti prattiċi għall-parteċipazzjoni tal-UE fil-GRECO għandhom jiġu riveduti mill-Kummissjoni b'mod konġunt mal-GRECO fuq bażi perjodika (pereżempju kull 5 snin), u jistgħu jiġu adottati emendi potenzjali permezz ta’ ftehim reċiproku bejn il-GRECO u l-UE. Din l-opzjoni għandha tiżgura input għar-Rapport tal-UE Kontra l-Korruzzjoni tal-ġejjieni: jiġifieri analiżi komparattiva mwettqa mill-GRECO bbażata fuq ir-rapporti tal-evalwazzjoni u l-konformità eżistenti dwar l-Istati Membri u s-senjalar tal-iżjed rakkomandazzjonijiet rilevanti pendenti. Din l-opzjoni għandha tilħaq ampjament l-għanijiet speċifiċi msemmija fit-taqsima 3, billi tippermetti li l-UE tipparteċipa fl-evalwazzjoni tal-Istati Membri. Minkejja li m’għandu jkollha l-ebda setgħa ta' teħid ta' deċiżjonijiet fil-proċess tal-evalwazzjoni, l-UE tista' tkun involuta b'mod attiv fl-implimentazzjoni u l-azzjonijiet ta' malajr li jistgħu jiżguraw iffukar addizzjonali fuq oqsma tal-politika iżjed rilevanti għall-UE. Il-kooperazzjoni bejn il-GRECO u l-UE għandha tikseb piż politiku, u d-duplikazzjoni għandha tiġi evitata. Il-kwistjoni tal-evalwazzjoni tal-istituzzjonijiet tal-UE mill-GRECO jkollha tiġi ċċarata bħala kwistjoni prijoritarja fin-negozjati. Madankollu l-vantaġġi ta’ forma sempliċi ta’ parteċipazzjoni huma iżjed ċari fejn l-UE ma tkunx mitluba li timpenja ruħha li twettaq evalwazzjoni tal-istituzzjonijiet tagħha. Programm konġunt Dan għandu jassumi l-assistenza finanzjarja tal-UE lill-GRECO fil-forma ta’ għotja għall-ilħuq ta' riżultati speċifiċi definiti minn qabel u tista' tkun mifruxa fuq perjodu ta' żmien stabbilit (2-3 snin), bil-possibilità ta’ tiġdid perjodiku. Soluzzjoni bħal din għal kooperazzjoni mmirata bejn l-UE u l-GRECO diġà ġiet implimentata. Pereżempju, il-Kunsill tal-Ewropa jipparteċipa fis-Sħubija tal-Lvant bħala msieħeb privileġġjat, fejn jappoġġja bil-kompetenza tiegħu lill-UE u l-pajjiżi tas-Sħubija tal-Lvant. Sabiex jingħata ċertu piż politiku lis-sħubija, jista' jiġi konkluż Memorandum ta’ Fehim jew ftehim mal-GRECO, bħal fil-każ tal-ftehim bejn il-Kunsill tal-Ewropa u l-Aġenzija tal-UE għad-Drittijiet Fundamentali. Għal dak li jirrigwarda l-għanijiet, programm konġunt jista’ jiżgura input minn GRECO għar-Rapport tal-UE Kontra l-Korruzzjoni tal-ġejjieni, prinċipalment permezz ta’ analiżi komparattiva tar-rapporti tal-evalwazzjoni/konformità eżistenti tal-GRECO dwar l-Istati Membri u s-senjalar ta’ rakkomandazzjonijiet pendenti. Dan għandu jevita wkoll id-duplikazzjoni. Il-baġit involut għandu jkun iżjed baxx minn dak meħtieġ għal sħubija bi drittijiet limitati tal-vot (jiġifieri madwar 200-250,000 Euro kull sena, li jkopru l-abbozzar ta’ rapporti komparattivi, spejjeż loġistiċi, workshops, eċċ). Madankollu, programm konġunt, waqt li jilħaq xi wħud mill-għanijiet speċifiċi, ma għandux jilħaq l-għan ġenerali li jinħolqu sinerġiji bejn il-kompetenza tal-GRECO u l-ingranaġġ politiku tal-UE. Is-sħubija bejn iż-żewġ organizzazzjonijiet għandha tkun inqas viżibbli u l-involviment tal-UE fl-evalwazzjonijiet tal-GRECO għandu jkun inqas attiv. Din l-opzjoni tista’ tiġi perċepita bħala soluzzjoni purament teknika, fejn l-UE taġixxi iżjed bħala kuntrattur milli bħala msieħba. Għandu jkollha inqas valur miżjud minn parteċipazzjoni fil-GRECO. KONKLUŻJONI Il-Kunsill huwa mistieden li jikkunsidra l-opzjonijiet identifikati f’dan ir-Rapport. Waqt li jiġu kkunsidrati l-kompetenzi miżjuda tal-UE u l-ħtieġa għal politika komprensiva tal-UE kontra l-korruzzjoni, il-parteċipazzjoni fil-GRECO (jiġifieri sħubija) hija, fl-opinjoni tal-UE, il-mod xieraq sabiex isir progress għall-ilħuq tal-għanijiet stabbiliti mill-Programm ta’ Stokkolma. Billi l-mekkaniżmu ta’ rapportar tal-ġejjieni tal-UE għandu l-għan li jkejjel l-isforzi kontra l-korruzzjoni fl-Istati Membri, bl-għan li jiġu identifikati t-tendenzi tal-UE u tiġi proposta politika u azzjoni legali f'livell tal-UE, il-parteċipazzjoni fil-GRECO għandha tiffaċilita x-xogħol ta' monitoraġġ. Il-kooperazzjoni għandha tkun iżjed viżibbli u r-riskju ta’ sovrappożizzjoni tiġi evitata. Barra dan, il-parteċipazzjoni bħala membru sħiħ jew membru bi drittijiet limitati tal-vot għandha tiżgura użu tajjeb tal-benefiċċji reċiproċi tal-kompetenza tal-GRECO fil-monitoraġġ tal-isforzi kontra l-korruzzjoni u l-ingranaġġ politiku tal-UE fuq l-Istati Membri. Għalhekk huwa probabbli li tikkontribwixxi, b’mod konġunt mal-mekkaniżmu ta’ rapportar tal-ġejjieni tal-UE, għall-ħolqien ta' momentum għal infurzar iżjed effettiv ta' politiki kontra l-korruzzjoni fl-UE-27. Il-Kummissjoni żammet xi diskussjonijiet preliminari mas-Segretarjat tal-GRECO, bl-għan li tidentifika l-kwistjonijiet ewlenin ta’ interess u l-alternattivi potenzjali f'termini tal-fattibilità legali u prattika tal-parteċipazzjoni tal-UE fil-GRECO. F’termini ta’ fattibilità prattika, is-sħubija bi drittijiet limitati tal-vot tista’ tidher bħala opzjoni possibbli u adatta li għandha tiġi kkunsidrata fin-negozjati. Madankollu, kwistjoni ewlenija li għandha tiġi indirizzata taħt din l-opzjoni hija l-evalwazzjoni tal-istituzzjonijiet tal-UE min-naħa ta' GRECO, fejn l-evalwazzjoni tal-istituzzjonijiet tal-UE għandha tirrakkomanda sħubija sħiħa. Il-modalitajiet effettivi tal-parteċipazzjoni fil-GRECO (jiġifieri l-forma ta’ parteċipazzjoni, il-parteċipazzjoni fil-korpi tal-Kunsill tal-Ewropa, l-aranġamenti prattiċi, il-kontribuzzjoni baġitarja) għandhom jiġu negozjati b’kura mal-GRECO. Għal dan il-għan, il-Kummissjoni se titlob lill-Kunsill sabiex jawtorizza l-ftuħ ta’ negozjati għall-parteċipazzjoni tal-UE fil-GRECO . In-negozjati għandhom jitmexxew fid-dawl tal-prinċipji ġenerali ta’ kooperazzjoni bejn l-UE u l-Kunsill tal-Ewropa, prinċipalment: - l-ispeċifiċità u l-limiti tal-kompetenza tal-UE. Madankollu għandha tippermetti li l-UE tistabbilixxi standards ogħla fil-konfini tagħha. - relazzjoni privileġjata ta’ xogħol sabiex jiġi żgurat approċċ koordinat f’livell Ewropew lejn il-korruzzjoni. Għall-UE, l-aċċess għall-istadji bikrija tas-sessjonijiet tal-evalwazzjoni u l-abbozzar tar-rapporti tal-pajjiżi, kif ukoll l-analiżi komparattiva tal-evalwazzjonijiet tal-Istati Membri u s-senjalar ta’ rakkomandazzjonijiet pendenti, għandhom ikunu essenzjali. Min-naħa tagħha, is-sħubija fl-UE għandha ttejjeb il-viżibilità tal-GRECO u tipprovdi opportunità għar-rakkomandazzjonijiet tal-GRECO sabiex jiġu kkunsidrati u fejn ikun rilevanti isir segwitu tagħhom fil-mekkaniżmu ta’ rapportar tal-UE kontra l-korruzzjoni. Finalment, minbarra mill-ftehim mal-laqgħa plenarja tal-GRECO, il-parteċipazzjoni potenzjali tal-UE fil-GRECO tirrikjedi approvazzjoni mill-Kumitat tal-Ministri tal-Kunsill tal-Ewropa, li huwa l-inizjatur tal-proċedura formali tal-parteċipazzjoni. Fid-dawl ta’ dan, il-Komunikazzjoni dwar il-politika tal-UE kontra l-korruzzjoni teżiġi li l-Istati Membri jappoġġjaw bis-sħiħ, fil-Kumitat tal-Ministri tal-Kunsill tal-Ewropa, l-applikazzjoni tal-UE għal parteċipazzjoni fil-GRECO . DIKJARAZZJONI FINANZJARJA LEĠIŻLATTIVA GĦAL PROPOSTI 1. - QAFAS TAL-PROPOSTA/INIZJATTIVA 1.1. Titolu tal-proposta/inizjattiva 1.2. Qasam (oqsma) tal-politika kkonċernat(i) fl-istruttura ABM/ABB 1.3. Natura tal-proposta/inizjattiva 1.4. Għan(ijiet) 1.5. Raġunijiet għall-proposta/inizjattiva 1.6. Dewmien u impatt finanzjarju 1.7. Metodu(i) ta’ ġestjoni maħsuba 2. - MIŻURI ĠESTJONALI 2.1. Regoli tal-monitoraġġ u r-rapportar 2.2. Sistema tal-ġestjoni u l-kontroll 2.3. Miżuri għall-prevenzjoni tal-frodi u l-irregolaritajiet 3. - STIMA TAL-IMPATT FINANZJARJU TAL-PROPOSTA/INIZJATTIVA 3.1. Intestatura(i) tal-qafas finanzjarju multiannwali u linja(i) baġitarja(i) tal-nfiq affettwati 3.2. Stima tal-impatt fuq l-infiq 3.2.1. Sommarju tal-istima tal-impatt fuq l-infiq 3.2.2. Stima tal-impatt fuq l-approprjazzjonijiet tal-operat 3.2.3. Stima tal-impatt fuq l-approprjazzjonijiet ta’ natura amministrattiva 3.2.4. Konformità mal-qafas finanzjarju multiannwali attwali 3.2.5. Parteċipazzjoni tat-tielet parti fil-finanzjament 3.3. Estimated impact on revenue DIKJARAZZJONI FINANZJARJA LEĠIŻLATTIVA GĦAL PROPOSTI - QAFAS TAL-PROPOSTA/INIZJATTIVA Titolu tal-proposta/inizjattiva Deċiżjoni tal-Kummissjoni li tistabbilixxi mekkaniżmu ta’ rappurtar kontra l-korruzzjoni tal-UE għal evalwazzjoni perjodika (‘Rapport Kontra l-Korruzzjoni tal-UE’) u Rapport dwar il-modalitajiet tal-parteċipazzjoni tal-UE fil- Grupp tal-Istati kontra l-Korruzzjoni tal-Kunsill tal-Ewropa (GRECO) Qasam/oqsma ta’ politika kkonċernat/i fl-istruttura tal-ABM/ABB[28] Affarijiet Interni Is-Sigurtà u s-Salvagwardja tal-Libertajiet Natura tal-proposta/inizjattiva ( Il-proposta/l-inizjattiva hija relatata ma’ azzjoni ġdida ( Il-proposta/inizjattiva għandha x'taqsam ma’ azzjoni ġdida li ssegwi proġett pilota/azzjoni preparatorja[29] ( Il-proposta/inizjattiva għandha x’taqsam mal-estenzjoni ta’ azzjoni eżistenti ( Il-proposta/inizjattiva hija marbuta ma’ azzjoni ridiretta lejn azzjoni ġdida Għanijiet L-għan(ijiet) strateġiċi multiannwali tal-Kummissjoni taħt il-mira tal-proposta/inizjattiva Pjan ta’ Azzjoni ta’ Stokkolma – Protezzjoni kontra l-Kriminalità Serja u Organizzata Għan(ijiet) speċifiku(speċifiċi) u u attività(jiet) ABM/ABB ikkonċernata(i) Għan speċifiku Nru 2 Titjib tal-kapaċità tal-UE li tipprevjeni, tiġġieled kontra u tillimita l-konsegwenzi tal-atti kriminali Sotto-objettivi speċifiċi:[30] Rapport tal-UE Kontra l-Korruzzjoni 1. abbozzar, pubblikazzjoni u tixrid tar-Rapport. 2. konsultazzjoni ma’ esperti (jiġifieri t-twaqqif ta’ grupp ta’ esperti). 3. input tas-soċjetà ċivili. 4. twaqqif u funzjonament ta’ netwerk nazzjonali tal-korrispondenti tar-riċerka 5. programm ta’ kondiviżjoni ta’ esperjenzi Parteċipazzjoni tal-UE fil-GRECO 6. analiżi komparattiva u senjalazzjoni ta’ rakkomandazzjonijiet pendenti għall-Istati Membri tal-UE bbażati fuq informazzjoni disponibbli mis-Segretarjat tal-GRECO 7. Sħubija fl-UE tal-GRECO. Attività(jiet) ABM/ABB ikkonċernata(i) 1805 Is-Sigurtà u s-Salvagwardja tal-Libertajiet Riżultat(i) u impatt mistennija Speċifika l-effetti li l-proposta/inizjattiva għandu jkollha fuq il-benefiċjarji/gruppi mmirati. Ir-Rapport Kontra l-Korruzzjoni tal-UE għandu jevalwa b’mod perjodiku l-isforzi kontra l-korruzzjoni fl-UE27. Se jipprovdi stampa ċara tal-istat tal-affarijiet fl-Unjoni, u jidentifika l-punti dgħajfa u t-tendenzi tal-UE, bl-għan li jistimola rieda politika ikbar mill-Istati Membri sabiex jindirizzaw il-korruzzjoni u jħejju azzjonijiet ta’ politika tal-UE tal-ġejjieni. Il-parteċipazzjoni tal-UE fil-GRECO għandha tiżgura li jinħolqu sinerġiji bejn iż-żewġ mekkaniżmi. Indikaturi tar-riżultati u l-impatt Speċifika l-indikaturi għall-monitoraġġ tal-implimentazzjoni tal-proposta/inizjattiva, Ir-Rapport Kontra l-Korruzzjoni tal-UE se jiġi ġestit mill-Kummissjoni u ppubblikat kull sentejn. Il-Kummissjoni se tiġi assistita minn grupp ta’ esperti, netwerk ta’ korrispondenti lokali tar-riċerka u evalwazzjonijiet tas-soċjetà ċivili. Il-Kummissjoni se tissorvelja b’mod kostanti l-attività tal-esperti u l-input tal-korrispondenti tar-riċerka u s-soċjetà ċivli. F’kull sessjoni tal-evalwazzjoni se jiġi analizzat fid-dettall is-segwitu tar-rakkomandazzjonijiet tar-rapporti ta’ qabel. Wara l-adozzjoni tar-Rapport dwar il-modalitajiet tal-parteċipazzjoni tal-UE fil-GRECO, il-Kummissjoni se tistaqsi lill-Kunsill sabiex jawtorizza l-ftuħ tan-negozjati mal-Kunsill tal-Ewropa. Fil-każ ta’ parteċipazzjoni tal-UE fil-GRECO, il-Kummissjoni għandha l-ħsieb li tirrevedi l-arranġamenti prattiċi għal parteċipazzjoni fuq bażi regolari (pereżempju kull 5 snin), ibbażati fuq ir-riżultati tal-kooperazzjoni msaħħa. Raġunijiet għall-proposta/inizjattiva Rekwiżit(i) li għandu(għandhom) jintlaħaq(jintlaħqu) fuq perjodu qasir jew twil. Il-Kummissjoni għandha tagħżel f’kull sessjoni tal-evalwazzjoni numru ta’ elementi trasversali rilevanti fuq livell ta’ UE f'mument speċifiku, kif ukoll aspetti speċifiċi għal kull Stat Membru. Dawn għandhom jiġu evalwati kontra ċerti indikaturi, xi wħud minnhom magħżula b’konformità ma’ standards li diġà jeżistu, u xi wħud minnhom li ġew żviluppati dan l-aħħar. Il-Kummissjoni tiġi assistita minn: - grupp ta’ esperti stabbilit minn Deċiżjoni tal-Kummissjoni separata (li għandha tiġi adottata eżattament wara l-pakkett kontra l-korruzzjoni) li jagħti parir dwar: indikaturi, evalwazzjoni tal-prestazzjoni tal-Istati Membri, l-identifikazzjoni tal-aħjar prattiki u tendenzi tal-UE, rakkomandazzjonijiet, u proposti potenzjali tal-UE. - netwerk ta’ korrispondenti ta’ riċerka lokali , imwaqqaf mill-Kummissjoni permezz ta’ proċeduri tal-akkwist u ffurmat mis-soċjetà ċivili u l-akkademja, li għandu jiġbor informazzjoni rilevanti f’kull Stat Membru. - evalwazzjoniiet tas-soċjetà ċivili (li għandhom jiġu kkuntrattati permezz ta’ sejħiet immirati għal proposti). L-organizzazzjonijiet tas-soċjetà ċivili se jiġu mħeġġa sabiex japplikaw għal evalwazzjonijiet speċifiċi għas-suġġett tal-isforzi kontra l-korruzzjoni tal-Istati Membri. L-iżvilupp ta’ programm tal-kondiviżjoni tal-esperjenzi jista’ jiġi kkunsidrat sabiex jgħin lill-Istati Membri, l-NGOs lokali jew partijiet oħra interessati sabiex jidentifikaw l-aħjar prattiki u nuqqasijiet, iqajmu għarfien jew jipprovdu taħriġ. Id-deċiżjoni li jitwaqqaf programm bħal dan u d-dettalji tal-funzjonament tiegħu jistgħu jittieħdu/jiġu ċċarati biss fi stadju iktar tard, ladarba l-preparazzjonijiet għal dan ir-Rapport ikunu iżjed avvanzati. Valur miżjud tal-involviment tal-UE Il-Programm ta’ Stokkolma jirrikonoxxi l-korruzzjoni bħala theddida transnazzjonali li tisfida s-sigurtà interna tal-UE. Hemm ħtieġa ta' azzjoni fuq livell ta' UE, billi l-problemi assoċjati mal-korruzzjoni ma jistgħux jiġu riżolti b'mod adegwat mill-Istati Membri biss. It-titjib tal-ġlieda kontra l-korruzzjoni hija rilevanti wkoll għall-oqsma politiċi fejn ikunu involuti ammonti kbar ta’ riżorsi tal-UE. L-UE għandha l-ingranaġġ politiku meħtieġ u għalhekk qiegħda f’pożizzjoni aħjar sabiex taġixxi bħala katalista għat-tisħiħ tal-politika kontra l-korruzzjoni tal-UE u l-Istati Membri. Tagħlimiet meħuda minn esperjenzi simili fil-passat Sal-lum ma hemm l-ebda mekkaniżmu stabbilit fuq livell ta’ UE sabiex ikejjel b’mod koerenti l-infurzar tal-politiki kontra l-korruzzjoni. L-unika għodda ta’ monitoraġġ tal-UE li tkopri wkoll kwistjonijiet ta’ kontra l-korruzzjoni huwa l-Mekkaniżmu tal-Kooperazzjoni u l-Verifika għar-Rumanija u l-Bulgarija li maż-żmien irnexxa fiż-żamma jew it-tiġdid ta’ ċertu momentum għat-twettiq ta' riformi. Fuq bażi tal-evalwazzjonijiet annwali, indiċijiet u ġudizzji kwalitattivi, ix-xogħol tal-organizzazzjonijiet tas-soċjetà ċivili, bħal Transparancy International, poġġew il-korruzzjoni direttament fuq l-aġenda politika f’ħafna pajjiżi mad-dinja kollha u ġġeneraw pressjoni politika għal riformi. Fuq livell internazzjonali, il-mekkaniżmi tal-evalwazzjoni ewlenin li jeżistu (pereżempju il-GRECO, il-Grupp ta’ Ħidma OECD dwar it-Tixħim u l-Konvenzjoni tan-NU kontra l-Korruzzjoni), minkejja benefiċċji ovvji, urew ukoll il-limiti tagħhom, prinċipalment rigward l-inkoraġġament ta’ iktar rieda politika fuq livell nazzjonali. L-UE għandha ingranaġġ uniku sabiex toħloq din ir-rieda politika. Ir-Rapport Kontra l-Korruzzjoni l-ġdid tal-UE se jagħmel sforz sabiex ikun orjentat lejn il-fatti, iffokat, ma jaħbi xejn, u flessibbli. Koerenza u sinerġija possibbli ma’ strumenti relevanti oħrajn Il-pakkett kontra l-korruzzjoni tal-UE huwa parti mill-inizjattiva strateġika usa’ tal-Kummissjoni dwar il-protezzjoni tal-ekonomija legali li tinkludi wkoll l-Istrateġija l-ġdida Kontra l-Frodi tal-Kummissjoni u l-inizjattiva leġiżlattiva tal-irkupru tal-assi. Fil-proposta attwali saru bidliet żgħar permezz tat-tnejn li huma għat-titjib. Dewmien u impatt finanzjarju ( Proposta/inizjattiva f'perjodu ta’ żmien limitat . - ( Proposta/inizjattiva fis-seħħ minn [JJ/XX]SSSS sa [JJ/XX]SSSS - ( Impatt finanzjarju minn SSSS sa SSSS ( Proposta/inizjattiva ta’ perjodu illimitat - Implimentazzjoni b’perjodu tal-bidu mid-data tal-adozzjoni tad-Deċiżjoni tal-Kummissjoni fil-każ tar-Rapport Kontra l-Korruzzzjoni tal-UE u mid-data tal-att dwar l-adeżjoni tal-UE fil-każ ta’ parteċipazzjoni tal-UE fil-GRECO. Dan il-Qafas Finanzjarju Leġiżlattiv ikopri l-ewwel ħames snin tal-implimentazzjoni. - segwit minn tħaddim b’mod sħiħ. Mod(i) ta’ ġestjoni previst(i)[31] ( Ġestjoni diretta ċentralizzata mill-Kummissjoni ( Ġestjoni indiretta ċentralizzata b’delega tal-kompiti ta' implimentazzjoni lil: - ( aġenziji eżekuttivi - ( korpi stabbiliti mill-Komunitajiet[32] - ( korpi nazzjonali tas-settur pubbliku/korpi b’missjoni ta’ servizz pubbliku - ( persuni fdati bl-implimentazzjoni ta’ azzjonijiet speċifiċi skont it-Titolu V tat-Trattat dwar l-Unjoni Ewropea u identifikati fl-att bażiku relevanti fi ħdan it-tifsira tal-Artikolu 49 tar-Regolament Finanzjarju ( Ġestjoni kondiviża mal-Istati Membri ( Ġestjoni deċentralizzata ma’ pajjiżi terzi ( Ġestjoni konġunta ma’ organizzazzjonijiet internazzjonali (trid tiġi speċifikata) Jekk jiġi indikat iżjed minn modulu wieħed ta’ ġestjoni, jekk jogħġbok ipprovdi d-dettalji fit-taqsima tal-“Kummenti” Kummenti MIŻURI ĠESTJONALI Regoli tal-monitoraġġ u r-rapportar Speċifika l-frekwenza u l-kundizzjonijiet. Ir-Rapport Kontra l-Korruzzjoni tal-UE se jiġi ppubblikat kull sentejn, b’bidu mill-2013. L-implimentazzjoni hija soġġetta għal monitoraġġ u evalwazzjoni fil-ġejjieni. L-indikaturi potenzjali huma: Il-klassifikazzjoni CPI tal-UE, l-istrateġiji nazzjonali kontra l-korruzzjoni, l-esperjenzi rraportati mal-korruzzjoni, il-każijiet ta' politiki/prattiki ġodda kontra l-korruzzjoni, in-numru ta’ attivitajiet ta’ tagħlim tal-istess rank sponsorizzati mill-Kummissjoni, il-livelli ta’ għarfien, il-ħin meħud għat-traspożizzjoni u l-implimentazzjoni ta’ leġiżlazzjoni, il-perċezzjonijiet ta’ trasparenza. Ir-rakkomandazzjonijiet tal-GRECO pendenti dwar l-Istati Membri se jintagħżlu mill-mekkaniżmu tar-rapportar tal-UE. Sistema tal-ġestjoni u l-kontroll Riskju(i) identifikat(i) - riċezzjoni negattiva mill-Istati Membri, biża ta’ sovrappożizzjoni ma’ mekkaniżmi oħra eżistenti u ta’ piż addizzjonali fuq l-amministrazzjonijiet nazzjonali. - diffikultajiet fil-ġbir tal-informazzjoni u/jew nuqqas ta’ involviment attiv tal-esperti, ir-riċerkaturi u l-organizzazzjonijiet tas-soċjetà ċivili. Metodu(i) ta’ kontroll maħsub(a) Jiġu kkunsidrati evalwazzjonijiet tal-effettività tal-mekkaniżmu l-ġdid ta’ rapportar, bl-ewwel evalwazzjoni wara l-pubblikazzjoni ta’ zewġ Rappori Kontra l-Korruzzjoni tal-UE. Il-Kummissjoni wara tista’ toħroġ rapporti ta’ evalwazzjoni kull 5 snin u skont is-sejbiet tista’ tikkunsidra kwalunkwe emenda ulterjuri jew żviluppi oħra possibbli tal-mekkaniżmu. Miżuri għall-prevenzjoni tal-frodi u l-irregolaritajiet Speċifika l-miżuri ta’ prevenzjoni u protezzjoni eżistenti jew maħsuba. L-attivitajiet preparatorji b’implikazzjonijiet finanzjarji (jiġifieri grupp ta’ esperti, netwerk ta’ korrispondenti ta’ riċerka, azzjonijiet ta’ appoġġ għall-abbozzar tar-Rapport, input tas-soċjetà ċivili, programm ta’ kondiviżjoni tal-esperjenza potenzjali, parteċipazzjoni fil-GRECO) għandhom ikunu soġġetti għall-kontroll finanzjarju tal-Kummissjoni u għar-reviżjonijiet tal-kontijiet tal-Qorti tal-Awdituri. STIMA TAL-IMPATT FINANZJARJU TAL-PROPOSTA/INIZJATTIVA Intestatura(i) tal-qafas finanzjarju multiannwali u linja(i) baġitarja(i) tal-nfiq affettwati - Intestaturi tal-baġit eżistenti Fl-ordni skont l-intestaturi tal-qafas finanzjarju multiannwali u l-linji baġitarji. Intestatura tal-qafas finanzjarju multiannwali | Intestatura tal-baġit | Tip ta’ nfiq | Kontribuzzjoni | Numru [Deskrizzjoni…………………...……….] | DA/NDA ([33]) | minn pajjiżi EFTA[34] | minn pajjiżi kandidati[35] | minn pajjiżi terzi | fit-tifsira tal-Artikolu 18(1)(aa) tar-Regolament Finanzjarju | 3A | 18.05.09 – Prevenzjoni u Ġlieda Kontra l-Korruzzjoni | DA | LE | LE | LE | LE | - Linji baġitarji ġodda mitluba Fl-ordni skont l-intestaturi tal-qafas finanzjarju multiannwali u l-linji baġitarji. Intestatura tal-qafas finanzjarju multiannwali | Intestatura tal-baġit | Tip ta’ Tip ta’ nfiq | Kontribuzzjoni | Numru [Intestatura…...................................................] | Diff./mhuxdiff. | minn pajjiżi EFTA | minn pajjiżi kandidati | minn pajjiżi terzi | fit-tifsira tal-Artikolu 18(1)(aa) tar-Regolament Finanzjarju | [XX.SS.SS.SS] | IVA/LE | IVA/LE | IVA/LE | IVA/LE | Stima tal-impatt fuq l-infiq Sommarju tal-istima tal-impatt fuq l-infiq Miljuni ta' EUR (sa 3 figuri deċimali) Intestatura tal-qafas finanzjarju multiannwali | Numru 3A | Libertà, sigurtà u ġustizzja | Miljuni ta' EUR (sa 3 figuri deċimali) ( Riżorsi umani | 0.165 | 0.292 | 0.292 | 0.292 | 0.292 | 1.333 | ( Infiq amministrattiv ieħor | 0.009 | 0.047 | 0.047 | 0.047 | 0.047 | 0.197 | TOTAL DĠ Affarijiet Interni | TOTAL DĠ MARE | 0.174 | 0.339 | 0.339 | 0.339 | 0.339 | 1.530 | INTESTATURA 5 tal-qafas finanzjarju multiannwali | Riżorsi umani | 0.165 | 0.292 | 0.292 | 0.292 | 0.292 | 1.333 | Infiq amministrattiv ieħor (sotto-objettiv speċifiku 2 – grupp ta’ esperti )[46] | 0.009 | 0.047 | 0.047 | 0.047 | 0.047 | 0.197 | Total parzjali tal-INTESTATURA 5 tal-qafas finanzjarju multiannwali | 0.174 | 0.339 | 0.339 | 0.339 | 0.339 | 1.530 | Barra mill-INTESTATURA 5[47] tal-qafas finanzjarju multiannwali | Riżorsi umani | Nefqa oħra ta’ natura amministrattiva | Subtotal barra l-INTESTATURA 5 tal-qafas finanzjarju multiannwali | TOTAL | Stima tar-rekwiżiti tar-riżorsi umani - ( Il-proposta/inizjattiva ma teħtiġx l-użu tar-riżorsi umani - ( Il-prposta/inizjattiva teħtieġ l-użu tar-riżorsi umani, kif spjegat hawn taħt: L-istima għandha tiġi espressa f’ammonti sħaħ (jew l-iktar sa post deċimali wieħed) Sena 2011 | Sena 2012 | Is-Sena 2013 | Is-Sena 2014 | Is-Sena 2015 | ( Pożizzjonijiet għall-organigramma (uffiċjali u aġenti temporanji) | 18 01 01 01 (Uffiċċji tal-Kwartieri Ġenerali u r-Rappreżentazzjoni tal-Kummissjoni) | 1.3[48] | 2.3 | 2.3 | 2.3 | 2.3 | XX 01 01 02 (Delegazzjonijiet) | XX 01 05 01 (Riċerka indiretta) | 10 01 05 01 (Riċerka diretta) | ( Persunal estern (f’unità ta’ Ekwivalenti għal Full-Time: FTE)[49] | XX 01 02 01 (CA, INT, SNE mill-“pakkett globali”) | XX 01 02 02 (AC, INT, JED, LA u SNE fid-delegazzjonijiet) | XX 01 04 yy[50] | - fil-Kwartieri Ġenerali[51] | - fid-delegazzjonijiet | XX 01 05 02 (CA, INT, SNE – Riċerka indiretta) | 10 01 05 02 (CA, INT, SNE - Riċerka diretta) | Linji baġitarji oħra (speċifika) | TOTAL | 18 huwa l-qasam politiku jew it-titolu tal-baġit ikkonċernati. Ir-riżorsi umani mitluba għandhom jiġu koperti mill-membri tal-persunal mid-DĠ li jkunu diġà assenjati għall-ġestjoni tal-azzjoni u/jew ġew riallokati fi ħdan id-DĠ, flimkien, jekk dan ikun meħtieġ, ma’ kwalunkwe allokazzjoni addizzjonali ta’ ġestjoni li tista’ tingħata lid-DĠ skont il-proċedura annwali ta’allokazzjoni u fid-dawl tal-limiti tal-baġit. Deskrizzjoni ta’ xogħlijiet li għandhom jitwettqu: Uffiċjali u aġenti temporanji | Koordinazzjoni u organizzazzjoni ta’ laqgħat/konferenzi, proċessar u evalwazzjoni tal-informazzjoni, xogħlijiet ta’ segretarjat għall-grupp ta’ esperti u n-netwerk tal-korrispondenti tar-riċerka, abbozzar tar-Rapporti Kontra l-Korruzzjoni tal-UE, kooperazzjoni mal-GRECO, eċċ. | Persunal ta’ barra | Konformità mal-qafas finanzjarju multiannwali attwali - ( Il-proposta/inizjattiva hija konformi mal-qafas finanzjarju multiannwali attwali. - ( Il-proposta/inizjattiva se tinvolvi l-programmazzjoni mill-ġdid tal-intestatura rilevanti fil-qafas finanzjarju multiannwali. Spjega liema programmazzjoni mill-ġdid hija meħtieġa, billi tispeċifika l-linji baġitarji kkonċernati u l-ammonti korrispondenti. - ( Il-proposta/inizjattiva teżiġi l-applikazzjoni tal-istrument tal-flessibilità jew ir-reviżjoni tal-qafas finanzjarju multiannwali[52]. Spjega dak li huwa meħtieġ, billi tispeċifika l-intestaturi u l-linji baġitarji kkonċernati u l-ammonti korrispondenti. Kontribuzzjonijiet tal-partijiet terzi - ( Il-proposta/inizjattiva ma tipprovdix għal kofinanzjament minn partijiet terzi - Il-proposta tipprevedi l-kofinanzjament stmat hawn taħt: Approprjazzjonijiet f’miljuni ta’ EUR (sa 3 figuri deċimali) Sena N | Sena N+1 | Sena N+2 | Sena N+3 | ... daħħal is-snin li hemm bżonn biex turi l-perjodu tal-impatt (ara l-punt 1.6) | Total | Sena N | Sena N+1 | Sena N+2 | Sena N+3 | … daħħal il-kolonni li hemm bżonn biex turi t-tul taż-żmien tal-impatt (ara l-punt 1.6) | Artikolu …………. | | | | | | | | | |Għad-dħul mixxellanju assenjat, speċifika l-linja(i) tan-nefqa baġitarja affettwata. Speċifika l-metodu għall-kalkolu tal-impatt fuq id-dħul. [1] ĠU C 115, 4.5.2010, p. 1. [2] COM(2011) 308 [3] Riżoluzzjoni (99) 5 tal-Kumitat tal-Ministri tal-Kunsill tal-Ewropa dwar it-twaqqif tal-‘Grupp ta’ Stati kontra l-Korruzzjoni – GRECO’. [4] Appendiċi tar-Riżoluzzjoni (99) 5 tal-Kumitat tal-Ministri tal-Kunsill tal-Ewropa dwar it-twaqqif tal-‘Grupp ta’ Stati kontra l-Korruzzjoni – GRECO’. [5] Regoli ta’ Proċedura adottati minn GRECO fl-4-6 t’Ottubru 1999. [6] Riżoluzzjoni tal-Kumitat tal-Ministri tal-Kunsill tal-Ewropa (97) 24. [7] Il-Konvenzjoni tal-Liġi Ċivili dwar il-korruzzjoni adottata fl-4 ta’ Novembru 1999, daħlet fis-seħħ fl-1 ta’ Novembru 2002. [8] Il-Konvenzjoni tall-Liġi Kriminali dwar il-korruzzjoni adottata fis-27 ta’ Jannar 1999, daħlet fis-seħħ fl-1 ta’ Lulju 2002. [9] Il-Protokoll Addizzjonali tal-Konvenzjoni tal-Liġi Kriminali dwar il-Korruzzjoni adottat fil-15 ta’ Mejju 2003, daħal fis-seħħ fl-1 ta’ Frar 2005. [10] COM (2003) 317. [11] Deċiżjoni tal-Kunsill 2008/801/KE (ĠU L 287, 29.10.2008). [12] L-evalwazzjonijiet tal-GRECO wasslu għal tibdil importanti fil-kwadru legali u istituzzjonali għall-finanzjament tal-partiti politiċi f’ċertu Stati Membri tal-UE (is-Slovenja, il-Finlandja, l-Estonja, il-Latvja). [13] Pereżempju, ir-rapport ta’ evalwazzjoni tal-GRECO tal-2005 m’għamilx twissija dwar is-serjetà tal-problemi sistematiċi li ħolqu sensiela ta’ skandli ta’ korruzzjoni konnessi mall-kriżi finanzjarja li tfaċċat eżatt wara. [14] Il-Bureau hu magħmul mill-President u l-Viċi President tal-GRECO, u minn ħames rappreżentanti tal-membri tal-GRECO bid-dritt tal-vot. Il-Bureau jipprepara l-abbozz tal-programm annwali ta’ attivitajiet u l-abbozz tar-rapport annwali tal-attivitajiet, jagħmel proposti dwar l-abbozz ta' baġit, jorganizza żjarat fil-pajjiż, jipproponi l-kompożizzjoni ta' timijiet ta' evalwazzjoni, jipprepara l-aġenda għall-plenarja tal-GRECO u jipproponi d-dispożizzjonijiet li għandhom jintgħażlu għall-evalwazzjoni. [15] L-analiżi komparattiva għandha tassumi xogħol addizzjonali għas-Segretarjat tal-GRECO. Madankollu, se tkun ibbażata fuq ir-rapporti eżistenti tal-evalwazzjoni/konformità. Mhijex se timplika pass ieħor fl-evalwazzjoni. Se tevalwa biss dak li diġà ġie prodott mill-GRECO. [16] Pereżempju l-Organizzazzjoni Dinjija tas-Saħħa hija osservatur fil-Pharmacopoeia Ewropea. [17] L-Istatut tal-GRECO, Artikolu 5. [18] Ir-Regoli tal-Proċedura tal-GRECO, Regola 2: “Parteċipazzjoni tal-Komunità Ewropea”. [19] Riżoluzzjoni (2002)3 adottata mill-Kumitat tal-Ministri fil-21 ta’ Frar 2002 (http://www.venice.coe.int/site/main/Statute_E.asp). [20] Stabbilit bir-Riżoluzzjoni (87)2/1987 tal-Kumitat tal-Ministri tal-Kunsill tal-Ewropa (http://conventions.coe.int/Treaty/EN/PartialAgr/Html/Europa8702.htm) [21] Jiġifieri s-sħubija sħiħa għandha tassumi l-evalwazzjoni tal-UE min-naħa tal-GRECO. [22] Ara nota tal-qiegħ 5. [23] C(2011) 3673. [24] L-Artikolu 8(6) tal-Istatut tal-GRECO. [25] Billi s-sħubija bi drittijiet tal-vot limitati tassumi parteċipazzjoni iżjed limitata fil-proċess tal-evalwazzjoni, l-ispejjeż involuti f’dawn l-attivitajiet għandhom jitnaqqsu mill-kontribuzzjoni tal-UE għall-baġit tal-GRECO (jiġifieri l-kontribuzzjoni għandha tkun inqas minn 300, 000 Ewro kull sena). [26] F’dawn il-kwistjonijiet, l-UE jkollha vot wieħed. [27] Il-laqgħa plenarja tal-GRECO osservat li jkun jeħtieġ il-kunsens tal-Istati Membri. [28] ABM: Activity-Based Management [Immaniġġjar Abbażi ta’ Attività] – ABB: Activity-Based Budgeting [Ibbaġittjar Abbażi ta’ Attività]. [29] Kif imsemmi fl-Artikolu 49(6)(a) jew (b) tar-Regolament Finanzjarju. [30] Id-diviżjoni addizzjonali fis-sotto-objettivi issir sabiex jiġi faċilitat il-kalkolu tal-analiżi statistika tal-impatt stimat fuq l-ispiża fit-taqsima 3.2. [31] Id-dettalji dwar il-metodi ta’ ġestjoni u r-referenzi għar-Regolament Finanzjarju huma disponibbli fis-sit BudgWeb: http://www.cc.cec/budg/man/budgmanag/budgmanag_en.html [32] Kif imsemmi fl-Artikolu 185 tar-Regolament Finanzjarju. [33] DA= Approprazzjonijiet Differenzjati / DNA= Approprazzjonijiet Mhux Differenzjati [34] EFTA: Assoċjazzjoni Ewropea tal-Kummerċ Ħieles. [35] Il-pajjiżi kandidati u, fejn applikabbli, pajjiżi potenzjalment kandidati tal-Balkani tal-Punent [36] Assistenza teknika u/jew amministrattiva u spiża f’appoġġ tal-implimentazzjoni tal-programmi tal-UE u/jew azzjonijiet (linji “BA” ta’ qabel), riċerka indiretta, riċerka diretta. [37] Ir-riżultati huma l-prodotti u servizzi li għandhom jiġu pprovduti (pereż. l-għadd ta' skambji ta' studenti ffinanzjati, l-għadd ta' km ta' toroq mibnija, eċċ.) [38] Kif deskritt fit-Taqsima 1.4.2. "Għanijiet speċifiċi (s)…" [39] Ara s-sotto-objettiv speċifiku nru 2 (grupp espert) taħt it-Taqsima 3.2.3 (spejjeż ta’ natura amministrattiva). [40] Permezz ta’ sejħiet immirati għal proposti fil-programm tal-UE għall-prevenzjoni u l-ġlieda kontra l-kriminalità (sejħa li timmira l-kriminalità finanzjarja u ekonomika), l-organizzazzjonijiet tas-soċjetà ċivili se jiġu mħeġġa li japplikaw għal evalwazzjonijiet li jkunu speċifiċi għal suġġett tal-isforzi kontra l-korruzzjoni tal-Istati Membri. F’dan il-punt in-numru eżatt u l-mira speċifika ta’ kull kuntratt ma jistgħux jiġu previsti. [41] Proċeduri tal-akkwist pubbliku. Lill-kuntrattur jiġi inkarigat li jwaqqaf in-netwerk ta’ 27 korrispondent lokali tar-riċerka u jkopri l-aspetti tal-koordinazzjoni/loġistika. [42] Ġiet ikkunsidrata medja ta’ 30,000 Ewro kull korrispondent, ikkalkulata għal input annwali ta’ madwar 50 jum tax-xogħol (għal aġġornamenti ta’ kull xahar, 2-3 analiżijiet/studji iżjed komprensivi dwar suġġetti speċifiċi, u l-ġbir ta’ informazzjoni rilevanti) [43] Id-deċiżjoni li jitwaqqaf programm bħal dan u d-dettalji tal-funzjonament tiegħu jistgħu jittieħdu/jiġu ċċarati biss fi stadju iktar tard, ladarba l-preparazzjonijiet għal dan ir-Rapport ikunu iżjed avvanzati. Possibbiltà waħda għat-twaqqif tiegħu tista’ tkun permezz ta’ proċeduri tal-akkwist (jiġifieri kuntrattur inkarigat li jorganizza numru ta’ madwar 5 workshops/avvenimenti ta’ kondiviżjoni ta’ esperjenzi kull sena). L-ispejjeż ġew stmati għal madwar 50 parteċipant + 5 relaturi, b’kost/persuna ta’ 1,000 Ewro u 100,000 Ewro kumplessiv għall-organizzazzjoni/loġistika/tixrid/komunikazzjoni għal kull avveniment. [44] Possibilment għandhom jiġu kuntrattati permezz ta’ proċedura negozjata, billi jirrigwardaw il-kumpilazzjoni ta’ informazzjoni disponibbli biss għall-GRECO u jeħtieġu l-kompetenza unika tagħhom fl-evalwazzjoni tal-Istati Membri. [45] Is-Sena N hija s-sena li fiha tibda l-implimentazzjoni tal-proposta/inizjattiva. [46] 9,000 u 47,000 rispettivament. Bis-suppożizzjoni li 17-il espert se jkunu parti mill-grupp u li se jsiru 5 laqgħat kull sena, b’bidu mill-2012 u possibilment laqgħa waħda għandha ssir fl-2011. Spiża medja għal kull espert – 550 Ewro). [47] Assistenza teknika u/jew amministrattiva u spiża f’appoġġ tal-implimentazzjoni tal-programmi tal-UE u/jew azzjonijiet (linji “BA” ta’ qabel), riċerka indiretta, riċerka diretta. [48] Numru ta’ persuni. [49] CA= Aġent tal-Kuntratt; INT= persunal ta’ aġenzija ("Intérimaire"); JED= "Jeune Expert en Délégation" (Esperti Żgħażagħ f’Delegazzjonijiet); LA= Aġent Lokali; SNE= Espert Nazzjonali Ssekondat; [50] Taħt il-limitu massimu għal persunal estern minn approprjazzjonijiet operattivi (qabel kienu intestaturi "BA"). [51] Essenzjalment għall-Fondi Strutturali, il-Fond Agrikolu Ewropew għall-Iżvilupp Rurali (FAEŻR) u l-Fond Ewropew għas-Sajd (FES). [52] Ara l-punti 19 u 24 tal-Ftehim Internazzjonali. [53] Fejn jidħlu r-riżorsi tradizzjonali proprji (dazji doganali, imposti fuq iz-zokkor), l-ammonti indikati jridu jkunu ammonti netti, jiġifieri ammonti grossi wara li jitnaqqas minnhom 25% għall-kosti tal-kollezzjoni.